95 



azután pedig tartalmát a fö üregecskébe ömleszti, miáltal ez duzzadásig 

 megtelik, míg a melléküregecske eredeti térfogatára zsugorodva igen pará- 

 nyi hólyagocskának látszik. Erre a melléküregecske újból telni kezd s 

 minél inkább halad duzzadása, annál nagyobb nyomást gyakorol a föüre- 

 gecskére, mi által ennek tartalma legnagyobb részt- kiüríttetik, hogy erre 

 a kiürülő melléküregecske által csakhamar ismét megteltessék.» -" 



Stein szerint, mint említők, az Eugiena- és Chloropeltisféléknek csu- 

 pán egyetlen üregecskéje van s ez a garatnak belső, elmosódott körvonalú 

 végével áll finom vezeték által összeköttetésben s e szerint mintegy kocsá- 

 nyon látszik lógni. «Az üregecske — mondja Stein,' ^ — majd felduzzadt, 

 majd kisebb térfogatra zsugorodott, néha szabálytalan karélyos alakot 

 öltött, végre azonban elenyészett a garattal való összekötteetés s erre ismét 

 közönséges üregecskévé gömbölyödött. Melléküregecskét mindeddig nem 

 tudtam találni, lia ilyen létezik, egyenesen az tartandó a tulaj donképen i 

 üregecskének. — Ezen és sok hasonló észleletből az Euglenák és rokon 

 ostorosak üregecskéjének kettős feladatára következtetek. Egyrészt ugyanis 

 a szájon és garaton beömlő folyékony táplálékot fogja felvenni s habár 

 tökéletlen összehúzódásai útján a környező testállományba nyomni, más- 

 részt azonban a testüregből összeszivárgó folyadékot az ellenkező úton 

 kifelé szállítani.» 



ügy hiszem nem szorul hosszas bizonyítgatásra, hogy az Euglenák s 

 rokon ostorosak egyetlen üregecskéjének a Stein felfogása szerint való 

 kettős, és pedig egészen ellentétes működése alig képzelhető. Stein szem- 

 látomást ezt maga legjobban érezte s azért nem is zárta ki a CAKTEK-féle 

 melléküregecske létezésének lehetőségét, melyet, ha csakugyan létezik, 

 hajlandó a tulaj donképi lüktető, azaz ürítő üregecskének tekinteni, míg a 

 garat belső végével összefüggő üregecske ez esetben csak víznek az ostoros 

 testébe való szállítására szolgálhatna. 



Ismételve tett vizsgálataimra támaszkodva állíthatom, hogy valamint 

 az Eutreptiának, úgy az összes Eugiena- és Chloropeltisféléknek határo- 

 zottan két üregecskéje van : az egyik, — Stein egyedüli üregecskéje, — a 

 garat alsó végével áll összefüggésben s kizárólag arra szolgál, hogy a gara- 

 ton át beáramló vizet lomha összehúzódásaival, melyek alatt egészen soha 

 sem ürül ki, a test protoplasmaállományába nyomja; a másik ellenben, — 

 Caeter melléküregecskéje, Ehrenbeeg s Focke idegdúcza, — a garat men- 

 tében az előbbihez (a nyeldeklöüregecskéhez) közelebb, vagy ettől távolabb 

 foglal helyet s ez az, mely a tulajdonképi lüktető üregecskének felel meg s 

 mely a benne összegyűlő nedvet lüktetve a garaton át kiüríti. E szerint a 

 két ellenkező feladatú üregecske működése következtében a szóban forgó 



^" Op. cit. p. 144. — Carter, Annals of Natur. History. Vol. XX. 1857. p. 34. 

 2^ Op. cit. p. 144. 



